alexandrainst/scandi-wiki huggingface dataset:
Hollow

«Hollow» er ein song av den svenske songaren Janet Leon. Songen er skriven av Karl-Ola Kjellholm, Jimmy Jansson og Louise Winter.

«Hela natten» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.

Kjelder

 

Melodifestivalen 2014-songar
Janet Leon-songar
Songar skrivne av Karl-Ola Kjellholm
Songar skrivne av Jimmy Jansson
Songar skrivne av Louise Winter
Engelskspråklege songar i Melodifestivalen
Natural

«Natural» (engelsk for Naturleg) er ein song av den svenske songaren Anton Ewald. Songen er skriven av John Lundvik.

«Natural» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.

Kjelder
 

Melodifestivalen 2014-songar
Anton Ewald-songar
Songar skrivne av John Lundvik
Engelskspråklege songar i Melodifestivalen
Raise Your Hands

«Raise Your Hands» (engelsk for Lyft hendene) er ein song av den svenske musikkgruppa Ammotrack. Songen er skriven av Jari Kujansuu, Thomas Johansson, Calle Kindbom og Mikael de Bruin.

«Raise Your Hands» var med i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.

Kjelder
 

Melodifestivalen 2014-songar
Ammotrack-songar
Songar skrivne av Jari Kujansuu
Songar skrivne av Thomas Johansson
Songar skrivne av Calle Kindbom
Songar skrivne av Mikael de Bruin
Engelskspråklege songar i Melodifestivalen
Ta mig

«Ta mig» (svensk for Ta meg) er ein song av den svenske songaren Linda Bengtzing. Songen er skriven av Nicke Borg og Jojo Borg Larsson.

Eurovision

Melodifestivalen 2014
«Ta mig» varmed i den fjerde semifinalen i Melodifestivalen 2014, den svenske uttakinga til Eurovision Song Contest 2014 i København i Danmark.

Kjelder
 

Melodifestivalen 2014-songar
Linda Bengtzing-songar
Songar skrivne av Nicke Borg
Songar skrivne av Jojo Borg Larsson
Svenskspråklege songar
Mariakyrkja på Gran

Mariakyrkja  er den miste av dei to systerkyrkjene på Granavollen i Gran kommune i Innlandet fylke. Det er ei langkyrkje av stein. Alderen er ikkje fastslått sikkert, men ein reknar vanlegvis med at ho vart oppført på fyrste halvdel av 1100-talet. Mariakyrkja har truleg vore klosterkyrkje eller soknekyrkje. Etter reformasjonen vart ho truleg relativt lite brukt.

Kyrkja brann etter eit lynnedslag i 1813 og stod som ruin til 1860-talet, då ho vart sett i stand for å vere interimskyrkje medan Nikolaikyrkja vart restaurert. Sidan vart Mariakyrkja restaurert i 1912–13 og igjen i 1990–92.

Diktaren Aasmund Olavson Vinje er gravlagd like vest for kyrkja.

Litteratur
 
 
 
Sven Rosborn, 2014, Søsterkirkene og Steinhuset på Granavollen : Studier i eldre norsk steinbyggerkunst. [Gran 2014]: Stiftelsen Steinhuset på Gran. ISBN 978-82-999607-0-0

Bakgrunnsstoff
 
 Gran/Tingelstad kyrkjelyd
 

Kyrkjer i Gran
Kyrkjer i Hadeland og Land prosti
Norske kyrkjer frå 1100-talet
Norske steinkyrkjer frå mellomalderen
Langkyrkjer i Hamar bispedømme
Kulturminne i Gran
Freda bygg i Innlandet
Hoff kyrkje

Hoff kyrkje er langkyrkje i stein frå mellomalderen, truleg siste halvdelen av 1100-talet, i Østre Toten kommune i Innlandet fylke.

Under eit bondeopprør i 1508 vart kyrkja sett i brann. Dagens vesttårn er frå ei stor ombygging i 1700–03. Det var mange vølingar på 1800-talet, og i 1894–95 vart kyrkja restaurert under leiing av Johan Meyer. Si noverande framtoning fekk ho etter ei restaurering i 1952 etter planar av Finn Bryn.

Gravkapellet på kyrkjegarden vart oppført i 1926 og ombygd i 1963 og 1984.

Bilete

Litteratur

Bakgrunnsstoff
 
 Hoff kyrkjelyd 
 

Kyrkjer i Østre Toten
Kyrkjer i Toten prosti
Langkyrkjer i Hamar bispedømme
Norske kyrkjer frå 1100-talet
Norske steinkyrkjer frå mellomalderen
Kulturminne i Østre Toten
Basilikaer i Noreg
Valkyrkjer i 1814
Freda bygg i Innlandet
Den angelsaksiske krønika

Den angelsaksiske krønika er ei manuskriptsamling som gjev eit historisk oversyn og samtidige nedteikningar om viktige hendingar i England frå år 60 f.Kr. til 1154. Krønikeskrivinga byrja under kong Alfred (871–899), og blei oppdatert på forskjellige stader fram til midten av 1100-talet. Den angelsaksiske krønika er både det første større verket på gammalengelsk prosa og det første samanhengjande historieverket på eit vesteuropeisk folkespråk.

Ni utgåver eller fragment av Den angelsaksiske krønika har overlevd fram til våre dagar. Sju av desse er ulike originalversjonar og to er kopiar. Den eldste er Parker-krønika, som har namn etter den tidlegare eigaren Matthew Parker. Denne krønika er no ved Corpus Christi College i Cambridge. To er ved Bodleian Library i Oxford, medan British Museum i London eig resten.

Kjelder

Angelsaksiske Krønike (6. februar 2013), Store norske leksikon. Henta 8. desember 2013.

Denne artikkelen bygger på «Anglo-Saxon Chronicle» frå ,  den 8. desember 2013.

Bakgrunnsstoff

Annalar
Krøniker
Engelsk historie
Angelsaksisk litteratur
Calypso

Calypso er ei musikk- og danseform frå Trinidad som i dag er utbreidd over store delar av Karibia. Ho er kjenneteikna av synkopering, rytmeinstrument som conga, bongo og steel drum, og underhaldande, ofte improvisert tekst. Calypso er særleg knytt til trinidadisk karneval. Musikkforma blei verdskjend i 1950-åra, med Harry Belafonte som ein kjend utøvar.

Calypso har tradisjon tilbake til kolonitida og byggjer på kulturen til slavar av afrikansk opphav og tradisjonar frå spanske, franske og til slutt britiske koloniherrar. Innhaldet i songane har tradisjonelt vore ei blanding av smedeviser, nyheitsformidling og underhaldning, med ein forsongar oppahvleg kjend som griot, seinare som chantuelle/chantwell og i nyare tid som calypsonian. Dei fremste calypsoutøvarane har høg status og nyttar ofte  fantasifulle artistnamn som Mighty Sparrow, Attila the Hun eller Lord Kitchener. 

Under andre verdskrigen, då amerikanske soldatar hadde opphald på Trinidad, byrja ein ta i bruk tomme oljefat som trommer (steel drum). På 1950-talet gjekk calypso som ein farsott over heile verda. Ein ny, raskare variant av calypso oppstod i 1970-åra, soca.

Sjå òg
Kaiso
Mento

Kjelder

«Calypso» (14. februar 2009), Store norske leksikon. Henta 8. desember 2013.

Delar av denne artikkelen bygger på «Calypso music» frå ,  den 8. desember 2013.  
 

Trinidad og Tobago
Karibisk musikk
Cædmons hymne

Cædmons hymne er eit kort gammalengelsk dikt frå 600-talet som ærar Gud som den allmektige skaparen av verda, dikta av gjetaren Cædmon ved klosteret i Whitby. Diktet er blitt utvida av fleire forfattarar i den såkalla Cædmon-syklusen over eit lengre tidsrom fram til rundt år 1000.

Cædmons hymne blei laga til munnleg framføring og overlevering. Det blei skrive ned på gammalengelsk og i latinsk omsetjing i fleire manuskript av Historia ecclesiastica gentis Anglorum av Beda.

Tekst
Den følgjande teksten på gammalengelsk byggjer på den eldste kjende nedskrifta av diktet, frå Northumbria på 700-talet.

Old English
nu scylun hergan   hefaenricaes uard
metudæs maecti   end his modgidanc
uerc uuldurfadur   swe he uundra gihwaes
eci dryctin   or astelidæ
he aerist scop   aelda barnum
heben til hrofe   haleg scepen.
tha middungeard   moncynnæs uard
eci dryctin    æfter tiadæ
firum foldu   frea allmectig

Latin (Bede)
Nunc laudare debemus auctorem regni caelestis,  
potentiam creatoris, et consilium illius  
facta Patris gloriae: quomodo ille,  
cum sit aeternus Deus, omnium miraculorum auctor exstitit;  
qui primo filiis hominum  
caelum pro culmine tecti  
dehinc terram custos humani generis 
creavit.
omnipotens

moderne engelsk omsetjing
Now [we] must honour the guardian of heaven, 
the might of the architect, and his purpose, 
the work of the father of glory
as he, the eternal lord, established the beginning of wonders;
he first created for the children of men
heaven as a roof, the holy creator
Then the guardian of mankind,
the eternal lord, afterwards appointed the middle earth,
the lands for men, the Lord almighty.

Kjelder

Nessheim, Ragnhild. «Caedmon» (16. mars 2009), Store norske leksikon. Henta 8. desember 2013.
Denne artikkelen bygger på «Cædmon's Hymn» frå ,  den 8. desember 2013.  
 

Angelsaksisk litteratur
Bengaltiger

Bengaltiger eller kongetiger (Panthera tigris tigris) er ein underart av tiger. Han er den mest talrike av nolevande underartar, og utgjer rundt halvparten av alle nolevande tigrar.
Bengaltigeren lever hovudsakleg i India, med mindre populasjoner i Bangladesh, Bhutan og Nepal. Bengaltiger er nasjonaldyr både i India og Bangladesh.

Bengaltiger er rekna som ein sterkt truga underart som omfatta under 2 500 dyr i 2011. Talet på tigrar hadde då gått ned gjennom dei siste tre generasjonane, og leveområda deira hadde minka med om lag 50 %.

Skildring
Bengaltiger har pels med mørkebrune eller svarte striper på ein bakgrunn som kan vera lys oransje, gul eller i nokre høve kvit. Bakgrunnsfargen på buken og innsida av lemmene er kvit.
Gjennomsnittslengda til hannar er 270 til 310 cm, medan den til hoer er 240 til 265 cm. Halen er typisk 85–110 cm, medan skulderhøgda er rundt 90–110 cm. Hannar veg i gjennomsnitt ca. 221 kg og hoer 140 kg. Dei minste tigrane er funne i mangrovane Sundarbans, med hoer på 75–80 kg.

Leveområde
Bengaltigeren lever i ulike typar skog, mangrove, fjellområde og grassletter langs elvar. Særleg den sistnemnde habitattypen er i stor grad blitt omdanna til dyrka mark eller blitt degradert.

Ein reknar med at bengaltigeren vandra inn i Sør-Asia for rundt 12 000 år sidan. Opphavlege strekte leveområdet deira seg over det meste av Sør-Asia, til dagens Burma/Myanmar i nordaust. Det er også observert tigrar i opptil 4 100 meters høgd i Bhutan. I dag er området kraftig redusert, for det meste til verneområde av ulik storleik.

Historie

Menneske har jakta på tigrar i lang tid, både for å verna folk og dyr og for å bruka delar av tigeren. I løpet av 1900-talet gjekk talet på tigrar i verda kraftig tilbake, og ein byrja forby jakt på dyra og handel med tigerdelar. I 1973 utnemnde India bengaltigeren til nasjonaldyr, og skipa verneplanen «Project Tiger».
India har i dag 27 tigerreservat spreidde utover landet, som Ranthambore nasjonalpark i vest, Namdapha og Manas nasjonalpark i nordaust, Parambikulam verneområde i sør og Kanha nasjonalpark sentralt i landet. Her lever mindre populasjonar, men det finst fleire døme på at tigrar har forsvunne heilt frå verneområde, hovudsakleg grunna krypjakt. Bengaltigrar lever også i Sundarbans, eit verna område delt mellom India og Bangladesh. Dette er eit pressa område prega av dødeleg konflikt mellom tigrar og menneske. I Nepal blei Banke nasjonalpark skipa i 2010.

Bengaltiger i kulturen

Ein tiger er avbilda på eit segl frå Indusdalkulturen (3300–1300 f.Kr.). Tigeren blei også brukt som symbol på myntar slått i det sørindiske Tsjolariket.

I Jungelboka til Rudyard Kipling er bengaltigeren «Shere Khan» ein viktig fiende for menneskeguten Mowgli. I Historien om Pi av Yann Martel er ein bengaltiger kalla Richard Parker ein viktig figur.

Bakgrunnsstoff

Kjelder

Denne artikkelen bygger på «Bengal tiger» frå ,  den 9. desember 2013.  

Tigrar
Dyr i India
Dyr i Bangladesh
Dyr i Bhutan
Dyr i Nepal
Kattedyr
Pattedyr i Asia
Is It Possible

«Is It Possible» (engelsk for Er det mogleg) er ein song som frå 2014. Sidan 2. desember 2013 var songen tilgjengeleg på Internett, framført av ein ukjend songar. Songen er skriven av Edgars Kokorevičs og Sabīne Vidriķe.

Eurovision

Dziesma 2014
«Is It Possible» var eit av bidraga i Dziesma 2014, den latviske uttakinga til Eurovision Song Contest 2014 i København i Danmark.

Kjelder
 
 
 

Songar frå 2014
Latviske songar
Dziesma 2014-songar
Songar skrivne av Edgars Kokorevičs
Songar skrivne av Sabīne Vidriķe
Engelskspråklege songar
Pēdējā vēstule

«Pēdējā vēstule» er ein song frå 2014.  Songen er skriven av Artūrs Šingirejs og Ingus Bērziņš.

«Pēdējā vēstule» var eit av bidraga i Dziesma 2014, den latviske uttakinga til Eurovision Song Contest 2014 i København i Danmark.

Kjelder
 
 
 

Dziesma 2014-songar
Songar skrivne av Artūrs Šingirejs
Songar skrivne av Ingus Bērziņš
Latviskspråklege songar
Just Stop

«Just Stop» (engelsk for 'Berre stopp') er ein song skriven av Ruslans Kuksinovičs og Oskars Deigelis.
«Just Stop» var eit av bidraga i Dziesma 2014, den latviske uttakinga til Eurovision Song Contest 2014 i København i Danmark.

Kjelder
 
 
 

Dziesma 2014-songar
Songar skrivne av Ruslans Kuksinovičs
Songar skrivne av Oskars Deigelis
Engelskspråklege songar
Pressure

«Pressure» (engelsk for Trykk) er ein song som vil verte gjeven ut i 2014. Sidan 2. desember 2013 har songen vore tilgjengeleg på Internett, framført av ein ukjend songar. Songen er skriven av Žanna Berezina.

«Pressure» var eit av bidraga i Dziesma 2014, den latviske uttakinga til Eurovision Song Contest 2014 i København i Danmark.

Kjleder
 
 
 

Songar frå 2014
Latviske songar
Dziesma 2014-songar
Songar skrivne av Žanna Berezina
Engelskspråklege songar
Automatisk identifikasjonssystem

Automatisk identifikasjonssystem eller Automatic Identification System (engelsk), kortform AIS, er eit antikollisjonshjelpemiddel og overvakingssystem for skipsfarten. Fartøy som har utstyr for AIS om bord sender ut og utvekslar informasjon om identitet, posisjon, fart, kurs, osb. over frekvensar på VHF-bandet. AIS blir og nytta av maritime trafikksentralar for å halde oversyn over skipstrafikken innan områda deira.

Rekkevidda varierer, men kan vere opp til omkring 40+ nautiske mil. Etter krav frå IMO skal fartøy over 300 brutto registertonn i internasjonal fart ha utstyr for sending og mottak av AIS-signal. Dei aller fleste skip har i dag AIS. 

Fiskefartøy over 18 meter må ha installert AIS klasse A innan 31. mai 2013.

Fiskefartøy over 15 meter må ha installert AIS klasse A innan 31. mai 2014.

I 2005 sendte Noreg opp ein eigen satellitt for å motta AIS-signal.

Kjelder
Denne artikkelen bygger på «Automatisk identifikasjonssystem» frå ,  den 9. desember 2013.

Bakgrunnsstoff 

 Om AIS , frå kystverket.no
 AIS-kart fra nettstedet marinetraffic.com (engelsk)

Radioteknologi
Maritim navigasjon
Skjelle

Skjelle er eit namn nytta om ein kald austavind frå innlandet og ut fjordane på Vestlandet. Namnet kjem frå det norrøne ordet skjalla, som tyder å smelle eller å kvine. 

Vindar
Norskekysten
Vêr i Noreg
Strøklengd

Strøklengd (engelsk fetch) er lengda ein bølgjeskapande vind har blese over open sjø. Omgrepet vert nytta innan geografi og meteorologi og effektane er vanlegvis knytte til sjøgang. 

Strøklengda og vindstyrken er dei to avgjerande faktorane for sjøgangen og kor store bølgjene kan verte. Vindretninga vert rekna som konstant. Dess lengre strøklengda og større vindstyrken er, dess meir vindenergi vert påført vassflata og dess større vert havbølgjene.

Flyttande strøklengd
Lågtrykk skapar gjerne kraftig vind, og når lågtrykka flyttar seg med same fart som bølgjene får ein det ein kallar flyttande strøklengd («moving fetch»). Dette fører til at dei same bølgjene får tilført meir og meir energi frå vinden, og dermed kan bølgjehøgda vert høgare enn det strøklengda normalt skulle tilsei.

Døme

Vind som bles frå austkysten av Nord-Amerika til vestkysten av Irland har ei ekstrem lang strøklengd, og skapar særs høge bølgjer om vindstyrken er høg og vindretninga den same lengda. 

Dei største bølgjene i sørlege og sentrale område av Nordsjøen oppstår i samband med nordavind som strekkjer seg frå Svalbard og heilt sør til sørkysten av Nordsjøen. Bølgjehøgdene kan då verte over 12 meter.

Sjå òg
 sjøgang
 havbølgje
 stormflod

Kjelder
Delar av denne artikkelen bygger på «Fetch (geography)» frå ,  den 9. desember 2013.  
 

Kystgeografi
Havbølgjer
Systerkyrkjene i Gran

Systerkyrkjene i Gran er to kyrkjer bygde i stein i mellomalderen, og som står tett attmed kvarandre på Granavollen i Gran kommune på Hadeland. 
Den eldste og minste av dei har namnet Mariakyrkja. Ho er ei langkyrkje med romanske og gotiske stiltrekk frå før år 1150. Ho har i dag plass til 150 menneske og var truleg soknekyrje for Gran. Den største og litt yngre heiter Nikolaikyrkja og har i dag 250 plassar. Ho er frå før år 1200 og var i si tid fylkeskyrkje for Hadeland.

Stein frå ombygginga på slutten av 1200-talet vart nytta i bygginga av Steinhuset på Granavollen. Dette er eit profant bygg og kan hende bygd nokre år før Håkonshallen i Bergen, som er bygd etter 1260. Dette vil i tilfelle flytte tidspunktet for ombygginga av kyrkjene nokre år bakover i tid frå slutten til midten av 1200-talet.

Segna seier at det var to søstrer som var uvener og måtte ha kvar si kyrkje, men i mellomalderen var det ikkje uvanleg at det vart bygd fleire kyrkjer tett inntil kvarandre, men med ulik funksjon.

I søraustre hjørne av kyrkjegarden står eit steintårn frå mellomalderen som kan ha vore ein forsvars- og tilfluktsstad før det vart tatt i bruk som klokketårn. Kyrkjeklokkene i stopulen er langt nyare enn resten av tårnet og er frå 1860-åra.

Granavollen har vore samlingsstad i uminnelege tider. Det eldste funnet herfrå er runesteinen på Granavollen frå 1000-talet. Han står no bak koret på Nikolaikyrkja.

Utanfor porten til Søsterkyrkjene står ein milestein som oppgir at det er 533 km til Nidaros, og dette er langs pilegrimsleia gjennom Gudbrandsdalen. Tårna på Søsterkyrkjene dannar utgangspunktet for kommunevåpenet til Gran kommune. Aasmund Olavsson Vinje er gravlagd på kyrkjegarden til Søsterkyrkjene, og i 1873 vart det reist eit monument over Vinje framfor Nikolaikyrkja.

Sjå òg
Sjå særskilde artiklar for kvar av kyrkjene:
Nikolaikyrkja
Mariakyrkja

Kjelder

Delar av denne artikkelen bygger på «Søsterkirkene på Gran» frå ,  den 17. mai 2020.

Bakgrunnsstoff

Litteratur
Sven Rosborn, 2014, Søsterkirkene og Steinhuset på Granavollen : Studier i eldre norsk steinbyggerkunst. [Gran 2014]: Stiftelsen Steinhuset på Gran. ISBN 978-82-999607-0-0

Kyrkjer i Gran
Kulturminne i Gran
Norske steinkyrkjer frå mellomalderen
HTC Corporation

HTC Corporation, betre kjent som HTC, er eit taiwansk teknologiselskap som vart skipa 15. mai 1997. Tidligare gjekk HTC under namnet High Tech Computer Corporation. Sjølv om HTC vart skipa i 1997, toek dei ikkje i bruk sitt eige namn før 2006. I dag produserer dei alt frå mobilar og nettbrett, men også tilbehøyr til produkta. Dei nytter to operativsystem, Windows Phone og Android. 

Selskapet har ein årleg omsetnad på 9,5 milliardar dollar og dei har 13500 tilsette. HTC var på toppen i 2011, men har sidan den gong tapt marknadsverdi på 90 prosent.

Leiinga av firmaet HTC består av seks personar. To av dei er grunnleggjarane av HTC og namnet deieras er Cher Wang og HT Cho. HTC er hovudsponsor av sykkellaget Team HTC Highroad, noko som dei har vore sidan 2009.

Bakgrunnsstoff 
HTC i Store norske Leksikon
About, htc.com

Taiwanske føretak
Skipingar i 1997
Elektronikkprodusentar
Tom Lund

Tom Arne Lund () er ein norsk tidlegare fotballspelar og -trenar. I alle år som aktiv spela han for Lillestrøm SK. Han  var den beste spelaren då klubben i 1977 vann både serien og cupen. I sine år for LSK vann han sereigull to gongar og vart norsk meister tre gongar. Lund, som spela 47 landskampar for Noreg, la etter 1982-sesongen. I 1981 kåra norske sportsjournalistar han til «Årets idrettsnamn» i Noreg.

Spelar
Lund fekk sitt gjennombrot i Lillestrøm i 1968. Han fekk sin fyrste landskamp for Noreg i 1971, trass i at Lillestrøm spela i 3. divisjon.

Hausten 1973 rykte Lillestrøm opp i 2. divisjon. Året etter vann klubben avdelinga si med god margin, og rykte opp til 1. divisjon. Lund blei kåra til Noregs beste fotballspelar denne sesongen. I 1976 vart Lillestrøm SK seriemeister, året etter vann LSK både serien og cupen. Klubben vann deretter cupen i 1978 og 1981. 

Gjennom 14 sesongar i Lillestrøm spelte Lund 336 offisielle kampar og laga 193 mål. Han bidrog til at klubben sikra seg to seriegull og tre cuppokalar. Lund spela 47 kampar på landslaget og skåra 12 mål. Høgdepunktet opplevde han då han hausten 1981 på Ullevål stadion skåra utlikningsmålet mot England, i ein kamp som enda med norsk siger 2-1.

Trenar
Frå 1985 til -88, samt i 1990, var Lund trenar for Lillestrøm SK. Gjennom åra som trenar leia han klubben til NM-gull i 1985 og seriegull i 1986.

I 1989 vart reist ein statue av Lund utanfor Åråsen stadion, heimebanen til Lillestrøm Sportsklubb.

Kjelder 
 “Tom Lund”. Store Norske Leksikon http://nbl.snl.no/Tom_Lund/utdypning (Lasta ned 02.12.2013)
 “Tom Lund”. Wikipedia http://no.wikipedia.org/wiki/Tom_Lund (Lasta ned 02.12.2013)

Folk frå Skedsmo
Lillestrøm-spelarar
Norske fotballtrenarar
Norske landslagsspelarar i fotball
Keaton Henson

Keaton Henson () er ein engelsk folkrock-musikar, kunstnar og diktar frå London.

Keaton Henson var fødd i London. Henson er son av skodespelaren Nicky Henson og ballettdansaren Marguerite Porter.

Musikk 
Henson spelar som oftast gitar og syng. Han lid av kraftig sceneskrekk, og held derfor sjeldan konsert. Henson er også kjent for å halda seg utanføre rampelyset, ved at han berre svarar på mail frå journalister med enkle spørsmål. 

Musikkarrieren til Henson starta da han byrja å spele inn songar i heimen sin. Ein venn overtala Henson til å publisere songen på internett, og slik starta det heile. I november 2010 ga han ut sitt debutalbum, Dear..., men han gav berre ut ei lita mengde. Han produserte alt sjølv. I 2011 gav han ut singelen «Metaphors».  Keaton Henson sitt gjennombrot var likevel 7. september 2011 då Zane Lowe spelte songen «You dont know how lucky you are» på BBC Radio 1. Songen fekk mykje merksemd frå publikum.

Henson har halde seg mest aleine, og dette har sett eit tydelig preg på musikken hans.  Songane har ei personleg meining og er ofte om noko trist, slik som hjartesorg og einsemd. Til dømes handlar songen «You dont know how lucky you are» om at den han elskar er med ein annan og han lurar på om han kjenner og elskar henne like godt som han gjer.

Henson gav ut albumet Dear... for andre gong i 2012 på sitt eige plateselskap, Oak Ten Records.  Albumet blei veldig kritikarrost, og på Metacritic fekk albumet 70 av 100 poeng. Musikkvideoen til «Small hands» vann prisen for beste musikkvideo på Rushes Soho Shorts i 2012. Henson gav ut singelen The Lucky EP i juli i 2012.

Kjelder

Denne artikkelen bygger på «Keaton Henson» frå ,  den 9. desember 2013.  
 

Engelske musikarar
Engelske låtskrivarar
Engelske illustratørar
Folk frå London
Nydalen videregående skole

Nydalen videregående skole er ein offentleg vidaregåande skule i Nydalen i bydelen Nordre Aker i Oslo, offisielt opna 22. august 2011 av ordførar i Oslo, Fabian Stang. Skulen har i dag omtrent 900 elevar som er fordelt på tre ulike studieretningar: helse- og oppvekstfag, studiespesialiserande og service og samferdsel. Der er 165 tilsette på skulen. Rektor er Linn Siri Jensen.

Historie
Planlegginga av skulen byrja i 2007. Det norske selskapet Avantor, som er den store eigaren av grunn og bygningar i Nydalen, vart tildelt oppdraget å bygge skulen, og Link Arkitektur teikna bygget.

Skulebygget
Skulebygget er på 14 175 kvadratmeter fordelt på seks etasjar, der to er under jordyta og fire over:

U2: Her finst det ein handballhall av internasjonal størrelse samt garderobar og eit toppmoderne styrkerom.

U1: Her finst det tribunar til hallen samt samlingsrom og eit auditorium som blir brukt ved til dømes elevråd.

Hovudetasjen: Her er det eit stort bibliotek som er kopla til bydelsbiblioteket (Deichmanske bibliotek)  samt IKT-avdeling, informasjonsdisk, klasserom for programfag og ei stor elevkantine og lærarkantine. Kantina er drifta av Avantor.

1. etasje: Her held helse- og sosialfag til. Det gjer også elevane med særleg tilrettelegging grunna hørsels- eller annan funksjonshemming. Leiingen av skulen held også til i denne etasjen.

2. etasje: Her held studiespesialiserande gruppe til. Kvart trinn har sin eigen base med leseplassar. Det finst ei moderne realfagsavdeling som er mykje brukt av elevane ved skulen.

3. etasje: Her held samferdsle- og servicegruppene til og lærarane har kontora sine her. I etasjen er det takterrassar som blir brukt dagleg sommarstid av både elevar og lærarar.

Skulemotto 
Mottoet til skulen er «Moderne - fleksibel – ambisiøs» 

Skipingar i 2011
Vidaregåande skular i Oslo
Nydalen